ملبورن کرکٹ گراؤنڈ

میلبورن کرکٹ گراؤنڈ (Melbourne Cricket Ground) آسٹریلیا کا سب سے بڑا کرکٹ گراونڈ ہے جس نے پانچویں ورلڈ کپ فائنل کی میزبانی کی اور جہاں پاکستان نے اپنا پہلا اور واحد ورلڈ کپ عمران خان کی قیادت میں جیتا۔ میلبورن کرکٹ گراؤنڈ جسے مختصراً ایم سی جی کہا جاتا ہے کرکٹ کے پہلے ٹیسٹ میچ 1877ء کی میزبانی بھی کر چکا ہے اور لطف کی بات یہ ہے کہ پہلا ایک روزہ میچ بھی 1971ء میں اسی گراونڈ پر کھیلا گیا۔ گنجائش ایم سی جی دنیا کے ان چند گراونڈز میں سے ایک ہے جہاں ایک لاکھ سے زائد تماشائی بیٹھ کر کرکٹ سے لطف اندوز ہو سکتے ہیں۔ اگرچہ ایم سی جی مرکزی طور پر کرکٹ کے لیے ہی استعمال ہوتا ہے مگر جب کرکٹ کا سیزن نہیں ہوتا تو پھر یہاں دوسرے کھیل بھی کھیلے جاتے ہیں۔ گراونڈ کی تاریخ ایم سی جی کی پہلی تعمیر 1964ء میں شروع ہوئی۔ 1982ء میں یہاں پہلی مرتبہ ایک اسکور بورڈ نصب کیا گیا جس سے تماشائیوں کو کھلاڑی کے آوٹ ہونے اور اس کے بنائے گئے رنز جاننے کی سہولت حاصل ہوئی۔ اس کے بعد وقتاً فوقتاً اس کی تعمیر میں جدت آتی گئی۔ 1982ء میں یہاں آسٹریلیا کی تاریخ کا پہلا ویڈیو اسکور بورڈ نصب کیا گیا جبکہ 1985ء میں یہاں مصنوعی روشنی کے لیے مینار بھی تعمیر کر دیے گئے۔ 1988ء میں گراونڈ کو نئے سرے سے تعمیر کرنے کا منصوبہ تشکیل پایا جں کے بعد 1992ء تک اسے ایک نئی شکل اور جدت دیدی گئی۔ 2002ء میں گراونڈ کے کچھ حصے گرا کر دوبارہ تعمیر کیے گئے اور یہ نئی تعمیر 2007ء میں مکمل ہوئی جس پر چالیس لاکھ سے زائد آسٹریلوی ڈالر خرچ ہوئے۔ ریکارڈز تعمیر: 1854ء موجودہ سائز: 173m x 148m موجودہ گنجائش: ایک لاکھ افراد اولین ٹیسٹ میچ آسٹریلیا بمقابلہ انگلستان 15-19 مارچ 1877ء اولین ایک روزہ میچ آسٹریلیاء بمقابلہ برطانیہ 5 جنوری1971ء دسمبر 2007ء تک کھیلے گئے ٹیسٹ میچز کی تعداد 100 ہے۔ مارچ 2008ء تک کھیلے گئے ایک روزہ میچز کی تعداد 126 ہے۔ پانچویں ورلڈ کپ کا فائنل 25 مارچ 1992ء کو پاکستان اور انگلستان کے مابین کھیلا گیا۔ حوالہ جات